stanford-oval/wikipedia huggingface dataset:
Luettelo Crash Bandicoot -pelisarjan hahmoista
Muut hahmot > Komodo Moe ja Komodo Joe

Komodo Moe ja Komodo Joe, tunnettu myös Komodo-veljeksinä, ovat mutanttikomodonvaraaneja, jotka ovat erikoistuneet sapelien käyttöön veljensä. Liskoveljeksistä Joe edustaa psyykkistä ja Moe fyysistä voimaa. Veljekset esiintyivät kaksi kertaa pomovastuksina yhdessä ja kerran Joe esiintyi yksin. Joe on viisaampi ja selvästi tunnetumpi kuin veljensä, sillä Moe ei koskaan esiintynyt yksin pomovastuksena, vaan aina Joen kanssa. Joe on väriltään vihreä, ja käyttää violetin väristä pitkää takkia. Hänellä erottuu selvästi kaksi erilleen olevaa etuhammasta. Joe on myös viisaampi, laihempi ja hiukan pidempi kuin Moe. Muuten he ovat samannäköisiä. Joe ja Moe tekivät ensiesiintymisensä Crash Bandicoot 2: Cortex Strikes Backissa toisina pomovastuksina. Crashin piti yrittää väistellä Moen sapeleiden heittelyä ja Joen pyörimistä. Kun Joe oli pökerryksissä pyörimisestä Crashin piti iskeä Joeta, jotta hän kimpoisi päin Moeta ja niin he menettivät elämiä.
Toinen esiintyminen nähtiin Crash Team Racing -ajopelissä. Joe oli yksin kolmantena pomovastuksena. Hän käytti loputtomasti TNT- ja Nitro-pommeja keltaisella autollaan. TNT:n osuessa maahan, se räjähti heti. Hänellä oli Nitroja vähemmän. Hänen kotiratansa on Dragon Mines. Komodo Joen saa käyttöön koodilla tai voittamalla sininen timantti seikkailumoodissa. Varaaniveljekset palasivat kolmanniksi pomovastuksiksi Crash Bash -peliin. Heitä ja heidän isoa alustaan vastaan piti mennä tankkitasojen tapaisessa kentässä. Joe ja Moe ampuivat aluksi vihollisiaan Tinyn ja Koala Kongin tehokkailla piikkipalloilla ja sen jälkeen Neo Cortexin ja Nitrus Brion nopeilla säteillä. Tämänkin jälkeen aluksesta nousi vielä kaksi isoa ohjustykkiä. Kun nämä kolmet eri aseet oli tuhottu, tulivat itse Joe ja Moe kentälle tankkeineen. Pelaajan aseet muuttuivat ohjuksiksi. Kun liskoveljeksiä ampui niillä tarpeeksi, he tuhoutuivat.
Muut hahmot > N. Trance

N. Trance on munanmuotoinen olento, joka on 5. ulottuvuudestsa kotoisin oleva hypnotisoimisen mestari Crash Bandicoot -pelisarjassa. Hänellä on pitkät robottikädet ja räpylämaiset jalat. Hän teki ensiesiintymisensä käsikonsolipelissä Crash Bandicoot 2: N-Tranced, jossa hän toimi N. Tropyn apurina ja hypnotisoi Cocon, Crunchin ja Fake Crashin N. Tropyn puolelle. N. Trance esiintyi myös Crash Nitro Kartissa yhtenä kahdeksasta valmiina ajettavissa olevasta hahmosta. Hän on hypnotisoinut Dingodilen, Polarin ja Puran joukkueeseensa, jonka ajajat toimivat Oxiden joukkueen ohella Bandicootien ja Cortexin joukkueiden vastustajina pokaalikisoissa ja CNK-haasteissa.
Muut hahmot > Nitros Oxide

Nitros Oxide on nelijalkainen avaruusolento Gasmoxia-planeetalta. Crash Team Racingissä Oxide haastaa pelaajan kilpa-ajoon, jonka tulos määriittää maapallon kohtalon. Oxide oli viimeinen päävastus omassa aluksessaan, kun taas Crash Nitro Kartissa Oxide oli adventuressa ei-pelattava hahmo. Muuten Oxidella pystyi ajamaan. Myös Crash Bashissä Oxide oli viimeinen vastus. Oxide esiintyi myös Crash Nitro Kartissa yhtenä kahdeksasta valmiina ajettavissa olevasta hahmosta. Hänen joukkueeseensa kuuluvat myös avaruusolennot Zem ja Zam ja he toimivat N. Trancen joukkueen ohella Bandicootien ja Cortexin joukkueiden vastustajina pokaalikisoissa ja CNK-haasteissa. Crash Twinsanityssä Oxide oli cameoroolissa, jossa hän leijui omalla autollaan Crashin ”syntymäpäivillä”.
Muut hahmot > Papu Papu

Papu Papu on N. Sanity Islandilla sijaitsevan alkuasukasheimon päällikkö. Hän vihaa sitä, jos hänet herätetään tai jos häntä häiritään kesken syönnin. Hän on lihava ja hänellä on yleensä mukana keppi, jonka päässä on pääkallo ja sulkia. Lisäksi hänellä on vihreä lannevaate. Papu Papu on ensimmäinen pomovastus ensimmäisessä Crash Bandicoot -pelissä, jossa hän pyörii ympäri ja pyörittää pääkallokeppiään. Hän on toinen pomovastus Crash Team Racing -pelissä. Hänet piti voittaa samalla väistellen pulloaseita, mitä hän jätti taakseen. Hänet sai pelattavaksi voittamalla vihreän timantin. Hänen auto ajaa nopeasti, mutta hän kääntyi huonosti. Papu Papu esiintyi muutaman kerran Crash Twinsanityssä. Hän oli ensimmäinen vastus Crash Bashissa, jossa hän käytti pieniä Crashin näköisiä vihollisia.
Muut hahmot > Penta Penguin

Penta on Crash Team Racingissä pelattava hahmo, joka perustuu Crash Bandicoot 2: Cortex Strikes Back -pelin jäätikkötasojen pingviineihin. Team Racingissä Pentan nopeus, kiihdytys ja kääntyminen vaihtelevat tason mukaan. Penta on virheellisistä syistä huomattavasti nopeampi kun muut hahmot. Pentan väri (valkoinen) kartalla on ainoa, joka ei välky. Penta on hahmoista ainut, jonka avaaminen onnistuu pelkästään päävalikon kautta näppäinkoodilla.
Muut hahmot > Pinstripe Potoroo

Pinstripe Potoroo on mutanttipäästäiskenguru. Hän on Cortexin henkivartija, jonka asu ja luonne pohjautuvat selvästi mafia-tyyliin. Lisäksi hän saa tuhoa aikaan varustukseensa kuuluvalla konepistoolilla. Pinstripe käyttää punaista smokkia, jossa on vihreä aluspaita, musta kravatti, mustat kengät sekä musta, ylöspäin sojottava takatukka.
Pinstripen ensiesiintyminen nähtiin ensimmäisessä Crash -pelissä neljäntenä pomovastuksena. Silloin pelaaja yritti väistellä hulluna räiskivän Pinstripen konepistoolin ammuksia. Pelaajan piti iskeä Pinstripea kun hän latasi konepistooliaan. Pinstripen toinen esiintyminen oli Crash Team Racing -pelissä jälleen neljäntenä pomovastuksena. Siinä hän jättää pyöriviä pommeja taakseen mustalla autollaan. Pinstripen voi nähdä myös Crash Twinsanityn välikohtauksessa ennen Cortexin pomotaistelua.
Muut hahmot > Polar

Polar on Crashin jääkarhunpentu, jolla hän usein ratsastaa. Crash Twinsanityssä oli Crashin ”syntymäpäivillä” pesäpallomailan kanssa. Polar on myös pelattava hahmo Crash Team Racingissä, ja kuten Puran, Polarinkin auto on hidas mutta hyvä kääntymään.
Crash Bashissä voi pelata peliä, jossa ratsastetaan Polarin näköisillä jääkarhuilla.
Muut hahmot > Pura

Pura on pieni tiikeri, jolla Coco Bandicoot ratsastaa. Pura on Cocon lemmikki ja on tosi rakas Cocolle. Puran ensiesiintyminen oli pelissä Crash Bandicoot 3: Warped. Crash Team Racingissa Pura esiintyy pelattavana hahmona kuuluen valmiisiin hahmoihin. Hänen autonsa on hiukan hidas, mutta se on hyvä käänteissä. Puran auto on väriltään violetinsinisen. Crash Nitro Kartissa  Pura on myös pelattavana hahmona. Hänellä ei voi pelata aivan heti, mutta pelin edetessä hänet voi saada pelattavaksi hahmoksi.Crash Boom Bangissa Puralla voi pelata eräissä tasoissa. Crash Boom Bang -pelin jälkeen Puraa ei ole esiintynyt pelisarjassa.
Muut hahmot > Rilla Roo

Rilla Roo on mutanttiapina, joka on ollut pelattavana hahmona vain Crash Bash -pelissä. Rilla Roo muistuttaa ruumiinrakenteeltaan Dingodilea, mutta on lihavampi. Rilla käyttää puna-valkoraitaisia, lähes kainaloihin ulottuvia housuja, joissa on iso vyö. Hänellä on isot posket ja keltainen banaania muistuttava häntä, eikä hänellä ole kenkiä.
Muut hahmot > Ripper Roo

Ripper Roo on psykopaattinen, jakomielitautinen ja dementoitunut mutanttikenguru. Ripper Roo on ensimmäinen tohtori Neo Cortexin luomista mutanttieläimistä, ja siksi niistä epäonnistunein. Liian monta sädettä Cortex Vortex laitteesta sai Roon muuttumaan hulluksi, jolloin Ripper Roolle laitettiin pakkopaita. Roolla on myös todella erikoinen nauru.
Crash Bandicootissa Ripper Roon löytää vesiputouksesta. Roo hyökkäsi pomppimalla ympäriinsä, jolloin pelaajan täytyi välttää osumista Roon partateräveitsen teräviin varpaankynsiin. Roo voitiin voittaa räjäyttämällä viereisiä TNT-laatikoita, kun Ripper Roo oli lähellä. Häviämisensä jälkeen Ripper Roo meni terapiaan hoitoon, jonka jälkeen Roo lähti yliopistoon ja onnistuneesti läpäisi sen.
Crash Bandicoot 2: Cortex Strikes Back -pelissä, tohtori Neo Cortex palkkasi Ripper Roon pääsemään eroon Crashista. Ripper Roo oli muuttunut selvästi ulkonäöltään ja persoonalisuudeltaan (mutta ei pitkäksi aikaa). Hänellä oli silinteri, rusetti kaulassa, vaaleat viikset, silmälasit, kävelykeppi ja vaaleat hiukset (eivät näy kunnolla silinterin alta). Hänellä oli vieläkin jostain syystä päällään pakkopaita. Ripper Roo luki kirjastossaan rauhallisesti kirjoja, mutta raivostui kun Crash saapui sinne. Hänen taistelutyylinsä oli käyttää kävelykeppiä hyppykeppinä, ja aina pomppiessan kun hän kosketti lattiaa, lattialaatta muuttui TNT:ksi. Pelaajan täytyi juosta turvalliseen paikkaan ja odottaa että TNT:t räjähtäisivät ja räjäyttäisivät Roon. Ensimmäisen räjähdyksen jälkeen Ripper Roo muuttui takaisin omaksi itsekseen (mutta vielä hullummaksi kuin yleensä). Nyt hänen asusteensa lensivät pois, ja silinterin alta paljastui pitkä ja suuri hiuspehko. Ripper Roo jatkoi hyppimistä edelleen, mutta nyt lattialaatat muuttuivat Nitroksi. Seuraavan räjähdyksen jälkeen Roo menetti tajunsa hetkeksi aikaa, jolloin pelaajan täytyi pyöräyttää Roota, jolloin Ripper Roo menettäisi elämän.
Hän ilmestyi seuraavaksi Crash Team Racingissa ensimmäisenä loppuvastuksena ja salaisena hahmona. Pakkopaidan takia hän joutui ohjaamaan mikroautoansa toisella jalallaan. Roo oli mukana Crash Bashin mini-pelissä nimeltään ”El Pogo Logo”, jossa hän käytti melkein samaa systeemiä kuin Crash Bandicoot 2:ssa, paitsi että hän saattoi pysähtyä areenan keskelle ja ampua ohjuksia satunnaisesti eri suuntiin. Hänen ulkonäkönsä oli samanlainen kuin Crash Bandicoot 2:ssa. Hänen nitrojaan piti vältellä kristallihaasteessa. Ripper Roota ei ole sen koommin enää nähty. Hänen piti alun perin olla mukana Crash Nitro Kartissa, ja hän hyppi Crashin ”syntymäpäivillä” Crash Twinsanityssa ja hänellä oli ”pyörresilmät”.
Muut hahmot > Muut

Fake Crash: Crash Bandicootin kaksoisolento joka esiintyy vitsihahmona Crash Bandicoot 3: Warpedissa.
Baby T: Tyrannosaurus rexin poikanen, jolla Crash voi ratsastaa.
Ami, Isabella, Liz ja Megumi: palkinnonjakajina toimivat mutanttipussimäyrät Crash Team Racingistä. Ami toimi Tinyn ja Dingodilen, Isabella Crashin ja Cocon, Liz Polarin ja Puran sekä Megumi Cortexin ja N. Ginin palkinnonjakajana.
Elementaalit: neljä pahantahtoista henkeä, jotka liikkuvat ja puhuvat, kuten Aku Aku ja Uka Uka, muinaisten naamioiden kautta. Cortex antoi niiden avulla lisää voimaa luomukselleen Crunchille.
Rok-Ko: Maan elementaali.
Wa-Wa: Veden elementaali.
Py-Ro: Tulen elementaali.
Lo-Lo: Ilman elementaali.
Keisari Velo XXVII: Erään galaksin hallitsija, joka sanoo olevansa universumin paras ajaja.
Zem: Vulgaari ja ylensyönyt Oxiden kätyri Gasmoxia-planeetalta.
Zam: Nelijalkainen matelija ja Oxiden kätyri Gasmoxia-planeetalta.
Krunk: Sininen apinamainen olento Terra-planeetalta. Yksi keisari Velon neljästä mestarista.
Nash: Pieni hain näköinen olento Barin-planeetalta. Yksi keisari Velon neljästä mestarista.
Norm: Fenomena-planeetalta tuleva miimikon kaltainen demoni, joka kykenee jakautumaan kahdeksi. Yksi keisari Velon mestareista.
Geary: Teknee-planeetalta tuleva robotti, jolla on pakkomielle siivoamiseen. Yksi keisari Velon mestareista.
Victor ja Moritz: Pahat papukaijakaksoset, jotka yrittävät vallata maailman Crash Twinsanityssa.
Farmer Ernest: Viljelijä, joka kasvattaa wumpapuita ja osallistuu maanviljelijöiden markkinoille Crash Twinsanityssa.
Tikimon: Alkuasukkaiden luoma patsas, joka toimii välipomona Crash Twinsanityssa.
Rusty Walrus: Mutanttimursu, joka toimii kokkina N. Ginin laivalla.
Madame Amberley: Academy of Evilin johtaja joka esiintyy Crash Twinsanityssa.
Evil Crash: Crash Bandicootin kaksoisolento kymmenennestä ulottuvuudesta Crash Twinsanityssa.
Ebenezer Von Clutch: Saksalainen insinööri ja kyborgi, joka omistaa Von Clutch's MotorWorldin.
Pasadena O’Possum: Von Clutchille työskentelevä mutanttiopossumi.
Willie Wumpa Cheeks: Ylikasvanut ja elävä vamppahedelmä (engl. Wumpa Fruit), joka työskenteli Von Clutchille, kunnes paljastui petturiksi.
Chick Gizzard Lips ja Stew: Mutanttikanat, jotka toimivat Von Clutchin järjestämien kisojen selostajina.
Viscount: Rikas ja ahne tasmaanian tuholainen joka etsi Super Big Power Crystalia Crash Boom Bangissa.
Yaya Panda: Pandakarhu joka esiintyi ensimmäisen kerran Crash Nitro Kart 2 :ssa.
King Chicken: Kana, jolla on kruunu. Hän esiintyi ensimmäisen kerran Crash Team Racing Nitro-Fueledissa avattavana hahmona.
Hasty: Crash Team Racing Nitro-Fueled -pelissä esitelty hahmo.
Kvanttinaamiot: neljä hyväntahtoista henkeä, jotka liikkuvat ja puhuvat, kuten Aku Aku ja Uka Uka, muinaisten naamioiden kautta. Auttavat Crashia ja Cocoa pysäyttämään Cortexin ja N. Tropyn suunnitelmat vallata multiversumi.
Lani-Loli: Faasin kvanttinaamio.
Akano: Pimeän aineen kvanttinaamio.
Kupuna-Wa: Ajan naamio.
Ika-Ika: Painovoiman naamio.
Out of the Dark (elokuva)

| Out of the Dark |
| --- | --- |

Ohjaaja:  Michael Schroeder
Käsikirjoittaja:  Zane W. Levitt
Tuottaja:   J. Greg De Felice  Zane W. Levitt  David C. Thomas 
Säveltäjä:   Paul F. Antonelli  David Wheatley 
Kuvaaja:  Julio Macat
Leikkaaja:  Mark Manos
Pääosat:   Cameron Dye  Karen Black  Bud Cort 
Valmistustiedot
Valmistusmaa:  Yhdysvallat
Tuotantoyhtiö:   Cinetel Films  Zel Films 
Levittäjä:  CineTel Films
Ensi-ilta:  1989
Kesto:  89 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Out of the Dark on eroottinen kauhukomedia, joka tuotettiin 1989 ja jonka pääosassa nähdään Karen Witter. Elokuva kertoo losangeleslaisten puhelinseksioperaattorien kautta toimivasta psykoottisesta klovnitappajasta, Bobosta.
Rooleissa

| 0 | 1 | 2 |
| --- | --- | --- |
|  Karen Black  | … |  Ruth Wilson    |
|  Bud Cort  | … |  Doug Stringer   |
|  Geoffrey Lewis  | … |  Dennis   |
|  Tracey Walter  | … |  Frank Meyers   |
|  Divine  | … |  Etsivä Langella   |
|  Cameron Dye  | … |  Kevin Silvers   |
|  Lainie Kazan  | … |  Ilotyttö Nancy    |
|  Karen Witter  | … |  Jo Ann   |
|  Karen Mayo-Chandler  | … |  Barbara   |
|  Tab Hunter  | … |  Ajuri   |
|  Paul Bartel  | … |  Hotellin vastaanottovirkailija   |
Aiheesta muualla

Out of the Dark Internet Movie Databasessa (englanniksi)
Panaman kanavavyöhykkeen mellakat 1964

Mielenosoittajia kanavavyöhykkeellä Panaman lippujen kanssa.
Panaman kanavavyöhykkeen mellakat 1964 olivat väkivaltaiseksi osoittautuneita amerikkalaisvastaisia mellakoita tuolloin Yhdysvaltojen hallitsemalla Panaman kanavavyöhykkeellä nykyisessä Panamassa. Mellakoiden välitön syy oli kiista Panaman lipun nostamisesta vyöhykkeellä. Neljä päivää kestäneissä mellakoissa kuoli useita ja haavoittui satoja.
Kysymys kanavavyöhykkeestä ratkaistiin lopullisesti vasta vuonna 1977, jolloin sovittiin Yhdysvaltojen hallitsevan aluetta vuoden 1999 loppuun saakka, minkä jälkeen se luovutettiin Panamalle.
Tausta

Panama itsenäistyi Kolumbiasta Yhdysvaltojen tuella vuonna 1903. Maasta tuli itsenäistymisen jälkeen Yhdysvaltojen suojeluksen alainen valtio Hay–Bunau–Varilla-sopimuksella. Yhdysvallat sai myös hallittavakseen Panaman kanavavyöhykkeen vuosikorvausta vastaan.
Panaman kanavan rakennustyöt valmistuivat vuonna 1914. Kanavavyöhykkeestä tuli Panamalle poliittinen kysymys. Maan eri poliittiset ryhmittymät käyttivät kysymystä kanavavyöhykkeestä sisäpolitiikassa huomion saavuttamiseksi. Yhdysvaltojen vastaiseen mielialaan vaikuttivat myös kansainväliset tapahtumat, kuten Suezin kanavan omistukseen liittynyt Suezin kriisi ja Kuuban vallankumous.
Vuonna 1955 solmittiin Remón–Eisenhower-sopimus, jonka mukaan Yhdysvaltojen ja Panaman lippuja oli liputettava "tasavertaisesti" kanavavyöhykkeellä. Kun joukko panamalaisia opiskelijoita ei 3. marraskuuta 1959 kuitenkaan saanut nostaa Panaman lippua salkoon, puhkesi levottomuuksia. Vuoden 1959 mielenosoitukset olivat vähällä johtaa kanavavyöhykkeen valtaukseen.
Yhdysvalloissa uusi presidentti John F. Kennedy ja Panaman presidentti Roberto Francisco Chiari halusivat lievittää jännitteitä kanavavyöhykkeen suhteen. Kennedy määräsi kanavavyöhykkeelle 15 erityistä aluetta, joilla Panaman lippua voitaisiin liputtaa. Eräs kanavavyöhykkeen asukas kyseenalaisti kuitenkin Kennedyn säädöksen oikeudessa estääkseen Panaman lipun liputtamisen, mikä kasvatti jännitteitä entisestään.
Mellakat

Kanavavyöhykkeellä Balboassa sijainneen lukion oppilaat nostivat tammikuussa 1961 salkoon Yhdysvaltojen lipun mutta jättivät nostamatta Panaman lipun. Lukio sijaitsi yhdellä 15. Kennedyn asettamasta liputusalueesta. 9. tammikuuta joukko panamalaisia opiskelijoita saapui lukiolle, jossa he kohtasivat Panaman lipun nostoa vastustaneen joukon paikallisia yhdysvaltalaisia. Tilanteesta puhkesi neljä päivää kestäneet mellakat, jotka laantuivat vasta 14. tammikuuta. Yhdysvaltalaiset joukot ampuivat vyöhykkeelle saapuvia panamalaisia väkijoukkoja. 12–21 panamalaista kuoli. Haavoittuneita oli noin 300. Materiaalivahingot alueella olivat huomattavat.
Seuraukset

Yhdysvaltojen ja Panaman välit saavuttivat mellakoiden yhteydessä aallonpohjan. Chiarin hallitus vastasi mellakoiden tukahduttamiseen katkaisemalla diplomaattisuhteet Yhdysvaltoihin. Yhdysvaltain presidentti Lyndon B. Johnson katkaisi puolestaan kaiken Yhdysvaltojen Panamalle antaman taloudellisen avun. Kaikki yhdysvaltalaiset työntekijät Panamassa määrättiin kanavavyöhykkeelle. Panaman talous kärsi huomattavasti kolme kuukautta kestäneen diplomaattisen kiistan aikana. Toisaalta nyt myös Yhdysvalloissa oli huomattu kanavavyöhykkeen hallitsemisen vaikeus. Aluetta oli hankala puolustaa esimerkiksi sabotaasia vastaan. Tietyt yhdysvaltalaiset tahot olivat myös alkaneet esittää mielipiteitä vaihtoehtoisesta toiminnasta vyöhykkeen suhteen, kuten että vyöhyke voitaisiin antaa esimerkiksi kansainvälisten tahojen, kuten YK:n tai Amerikan valtioiden järjestön hallittavaksi.
Lopulta molemmat osapuolet tunnustivat kanavavyöhykkeen tilanteen ratkaisun tärkeyden. Chiarin seuraaja Marcos Aurelio Robles solmi diplomaattiset välit uudestaan 3. huhtikuuta 1964. Kanavavyöhykkeen tilanteen lopullisen ratkaisun saaminen kesti kuitenkin vielä vuosia. Vasta vuonna 1977 tuolloinen Panaman sotilasjohtaja, kenraali Omar Torrijos ja Yhdysvaltain presidentti Jimmy Carter sopivat kanavavyöhykkeen hallinnan siirtyvän Panamalle 31. joulukuuta 2000.
Mellakoitsijoita kokoontuu kanavavyöhykkeen President Kennedy Avenuella.
Marttyyrien muistomerkki.
Paavo Asanti

Paavo Kalevi Gabriel Asanti (vuoteen 1936 Aschan; 19. syyskuuta 1916 Turku – 15. lokakuuta 2016 Helsinki) oli suomalainen tekniikan tutkija ja professori.
Asanti valmistui diplomi-insinööriksi 1940 Teknillisestä korkeakoulusta ja tohtori-insinööriksi 1944 Berliinin teknillisestä yliopistosta.
Asanti oli kauppa- ja teollisuusministeriön kaivosinsinööri 1941, Bolidens gruv-ab:n tutkija 1944, Valtion teknillisen tutkimuskeskuksen tutkija 1945–1966, sen metallurgian laboratorion johtaja, sittemmin professori vuodesta 1966. Hän oli Tekniska läroverketin erikoisopettaja 1945–1958, Teknillisen korkeakoulun erikoisopettaja vuodesta 1947, valimotekniikan dosentti vuodesta 1961, Lappeenrannan teknillisen korkeakoulun erikoisopettaja, dosentti vuodesta 1977. Hän oli Unidon tehtävissä Teheranissa 1971, 1972–1975.
Asanti veli oli suurlähettiläs Atle Asanti.
Julkaisuja

Über die thermischen Eigenschaften der Kobaltverbindungen und ihr Auftreten in Schlacken, Valtion teknillinen tutkimuslaitos, 1949. (Julkaisu / Valtion teknillinen tutkimuslaitos, 8.)
Valimotekniikka, toim. Paavo Asanti. Suomen metalliteollisuusyhdistys, 1952.
CO2-menetelmä valimossa, Paavo Asanti, Aarne Räikkä. Valtion teknillinen tutkimuslaitos, 1956.
Valukappaleen suunnittelu 1–2. WSOY, 1962.
Tutkimus henkilöauton kriitillisistä korroosiokohdista = Investigation of critical corrosion points of some passenger cars in Finland, Paavo Asanti, Antti Järvi. Valtion teknillinen tutkimuslaitos, 1964.
Pekingin ampumarata

| Pekingin ampumarata |
| --- | --- |

Rakennuksen tiedot
Sijainti:  Peking
Rakennustyöt aloitettu:  heinäkuu 2004
Avattu:  heinäkuu 2007
Omistaja:  the State General Administration of Sport
Katsojakapasiteetti
 8 600 (2 170 vakinaisesti, 6 430 irrotettavaa) 
Lisää rakennusartikkeleitaArkkitehtuurin teemasivulla
Pekingin ampumarata (eng. Beijing Shooting Range Hall) on vuoden 2008 kesäolympialaisissa ja paralympialaisissa käytettävä ampumarata Pekingissä. Areenalla kilpaillaan 10-, 25- ja 50-metrin matkoilla, sekä siellä jaetaan ensimmäiset Pekingin olympialaisten mitalit. Mitalit menevät naisten 10 metrin ilmakiväärin mitalisteille.
Rakennustyöt aloitettiin 13. heinäkuuta 2004 ja areena oli valmis 28. heinäkuuta 2007. Areenalla käytiin "kenraaliharjoituksena" ISSF:n maailmancupin osakilpailu 12.–20. huhtikuuta 2008. Kilpailua käytiin kaikissa luokissa, kiväärissä, pistoolissa ja haulikossa. Se oli lisäksi ensimmäinen kerta, kun kisojat järjestettiin Pekingissä (muut Kiinalaiset paikat Shanghai 2002 ja Guangzhou 2006)
Ampumaradalla on yhteensä paikkoja 8 600, jotka koostuvat 2 170 vakituisesta ja 6 430 lisättävästä paikasta, joista voi olla enintään peruskilpailuradalla 6 100 paikkaa ja finaaliradalla 2 500 paikkaa.
Paulina Sigg

Paulina Irmeli Sigg (s. 31. elokuuta 1981 Närpiö) on entinen suomalainen seiväshyppääjä. Hän edusti IF Kraft Närpiö -seuraa.
Sigg edusti Suomea Münchenin EM-kilpailuissa 2002, jossa hän jäi karsintaan oltuaan 21:s tuloksella 415. Hän jäi niin ikään karsintaan 22-vuotiaiden EM-kilpailuissa 2003 hypättyään 380.
SM-tasolta Sigg on voittanut pronssia hallista vuodelta 2000 ja ulkoradoilta vuonna 2002. Maaotteluissa hän on edustanut Suomea neljä kertaa, joista kolme nuorten maaottelussa: 1997, 1998, 1999 ja 2002. Hänen ennätyksensä on 415, jonka hän hyppäsi Münchenin EM-kilpailuissa 2002. Tulos oli tuolloin Suomen ennätys.
Sigg lopetti uransa vuonna 2003 polvivamman vuoksi. Sigg on 169 cm pitkä ja painaa 61 kg.
Pekka Kijanen

Pekka Kijanen (12. toukokuuta 1866 Katariinanhovin kylä, Pietarin suomalainen seurakunta – 15. marraskuuta 1930 Helsinki) oli suomalainen lehtori ja venäjän kielen sanakirjojen laatija.
Kijasen vanhemmat olivat talollinen Aleksanteri Kijanen ja Liisa Koivistoinen. Hän pääsi ylioppilaaksi Vaasan lyseosta 1887 ja valmistui filosofian kandidaatiksi 1891 ja maisteriksi 1894. Kijanen opiskeli Moskovassa 1892–1894.
Kijanen toimi Helsingin suomalaisessa reaalilyseossa venäjänkielen kollegana ja lehtorina 1895–1918, suomenkielen tuntiopettajana 1906–1929 sekä suomenkielen lehtorina 1929–1930. Hän oli Helsingin uuden yhteiskoulun venäjänkielen opettajana 1901–1906 sekä yksityisluokkien opettajana ja johtajana 1921–1929.
Kijanen laati useita venäjän kielen sanakirjoja ja oppikirjoja.
Kijanen oli naimisissa kaksi kertaa:
1899–1901 Maria Nummelinin (k. 1901) kanssa
Vuodesta 1903 Matilda Maria Fredrikssonin kanssa
Kommodori ja sotakirjailija Kalervo Kijanen oli Pekka Kijasen poika hänen toisesta avioliitostaan.
Teoksia

Suomalais-venäläinen sanakirja. 1902
Venäläis-suomalainen sanakirja I-II. Suomalaisen Kirjallisuuden Seura, Helsinki 1912–1913
Venäläis-suomalainen koulusanakirja. 1913
Suomalais-venäläinen taskusanakirja. Kirja, Helsinki 1914 (Vuonna 1914 ilmestynyt sanakirja löytyy Internet Archivesta)
Venäläis-suomalainen taskusanakirja Kirja, Helsinki 1914, 2. korjattu ja täydennetty painos 1917
Rysk-svensk ordbok. Kirja, Helsinki 1915
Harjoituskirja : Venäjänkielen oppikirja; tekijät Pekka Kijanen ja H. J. Viherjuuri. WSOY 1916
Учебник русского языка 1-2. WSOY 1916 (venäjänkielen oppikirja, tekijät Pekka Kiljanen ja H. J. Viherjuuri)
Venäläisen lukukirjan sanasto; tekijät Pekka Kijanen ja H. J. Viherjuuri. WSOY 1918
Venäjän kielioppi : äänne-, muoto- ja lauseoppi : kouluja ja ominpäin opiskelua varten; tekijät Pekka Kijanen ja H. J. Viherujuuri. WSOY 1920
Elektroninen julkaisu: Venäläias-Suomalainen ja Suomalais-Venäläinen yleissanakirja Polyglossum, ETS (Moskova) 2010